Diari Oficial de la Generalitat Valenciana


Sumari del DOGV 8382, del 13-09-2018 (2018/8467)

DECRET 132/2018, de 7 de setembre, del Consell, pel qual s'autoritza la implantació d'ensenyaments universitaris oficials en la Universitat de València Estudi-General, la Universitat Politècnica de València, la Universitat d'Alacant, la Universitat Jaume I de Castelló i la Universitat Miguel Hernández d'Elx.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8382

Data del DOGV
:   13-09-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/8467


Data del document
:   07-09-2018

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * centre d'ensenyament

DECRET 132/2018, de 7 de setembre, del Consell, pel qual s'autoritza la implantació d'ensenyaments universitaris oficials en la Universitat de València Estudi-General, la Universitat Politècnica de València, la Universitat d'Alacant, la Universitat Jaume I de Castelló i la Universitat Miguel Hernández d'Elx. [2018/8467]  
Les universitats públiques que es detallen en els annexos I, II, III. IV i V d'aquest decret han sol·licitat autorització per a implantar ensenyaments universitaris oficials de grau, màster i doctorat en el curs 2018-2019.  
La Llei orgànica 6/2001, de 21 de desembre, d'universitats, en l'article 37, estructura els ensenyaments universitaris oficials en tres cicles (grau, màster i doctorat), i en l'article 35 disposa que, per a impartir aquests ensenyaments oficials i expedir els títols corresponents, amb validesa en tot el territori nacional, les universitats han de posseir l'autorització pertinent de la comunitat autònoma, segons el que es disposa en la seua legislació, i obtindre la verificació del Consell d'Universitats que l'oportú pla d'estudis s'ajusta a les directrius i condicions establides pel Govern. En idèntic sentit es pronuncia l'article 24.1 del Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
  
L'Ordre 86/2010, de 15 de novembre, de la Conselleria d'Educació, estableix el procediment per a la implantació d'ensenyaments universitaris oficials de grau, màster i doctorat en les universitats de la Comunitat Valenciana i, en l'article 16, determina que correspon al Consell, per decret, acordar la implantació dels ensenyaments conduents a l'obtenció d'aquests títols.  
Consta en l'expedient la justificació per les universitats del compliment dels requisits exigits per l'esmentada normativa, l'Agència Valenciana d'Avaluació i Prospectiva ha emés el preceptiu informe i el Consell Valencià d'Universitats i de Formació Superior ha sigut informat de la proposta d'implantació de l'ensenyament en la sessió de 27 de febrer de 2018.  
Així mateix, mitjançant una resolució del Consell d'Universitats s'ha verificat el pla d'estudis de l'ensenyament sol·licitat.  
Per això, vistos els articles 8 i 35.2 de la Llei orgànica 6/2001, de 21 de desembre, d'universitats; l'article 3.3 del Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de coordinació del sistema universitari valencià, a proposta del conseller d'Educació, Investigació, Cultura i Esport, de conformitat amb l'article 28.c de la Llei 5/1983, de 30 de desembre, de la Generalitat, del Consell, i prèvia deliberació del Consell, en la reunió de 7 de setembre de 2018,  
  
  
DECRETE  
  
Primer  
S'autoritza a les universitats públiques: Universitat de València Estudi-General, Universitat Politècnica de València, Universitat d'Alacant, Universitat Jaume I de Castelló i Universitat Miguel Hernández d'Elx la implantació, en el curs 2018-2019, dels ensenyaments universitaris oficials de grau, màster i doctorat, per a un màxim de places de nou ingrés que figuren en els annexos I, II, III. IV i V d'aquest decret.  
  
  
Segon  
Aquestes autoritzacions es posaran en coneixement del Ministeri d'Educació i Formació Professional, per tal que aquest eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial decret 1393/2007, d 29 d'octubre, pel qual s'estableix l'ordenació dels ensenyaments universitaris oficials.  
  
Tercer  
El seguiment dels plans d'estudis verificats pel Consell d'Universitats serà fet per l'Agència Valenciana d'Avaluació i Prospectiva als dos anys de la seua implantació, excepte en el cas que aquest procés se solape amb la renovació de l'acreditació d'aquest.  
  
Quart  
Abans del transcurs de sis, set o huit anys per als graus, quatre per als màsters i sis anys per als doctorats, a comptar de la data de la seua verificació inicial o des de la seua última acreditació, els títols hauran d'haver renovat la seua acreditació en els termes establerts en els articles 24, apartat 2 i 27 bis del Reial decret 1393/2007, de 29 d'octubre, pel qual s'estableix l'ordenació d'ensenyaments universitaris oficials.  
  
  
Cinqué  
L'aplicació i desenvolupament d'aquest decret no podrà tindre cap incidència en la dotació dels capítols de despesa assignada a la Conselleria d'Educació, Investigació, Cultura i Esport, i en tot cas haurà de ser atès amb els mitjans personals i materials de les universitats.  
  
  
Sisé  
Aquest decret tindrà efectes l'endemà de la seua publicació en el Diari Oficial de la Generalitat Valenciana.  
  
Contra aquest decret, que posa fi a la via administrativa, de conformitat amb el que s'estableix en l'article 123 de la Llei 39/2015, d'1 d'octubre, del procediment administratiu comú de les administracions públiques, es podrà interposar directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de la publicació en el Diari Oficial de la Generalitat Valenciana, d'acord amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Potestativament es podrà interposar recurs de reposició davant del Consell, en el termini d'un mes a comptar des de l'endemà de la publicació d'aquest decret en el Diari Oficial de la Generalitat Valenciana, segons el que estableix l'article 124 de la dita Llei 39/2015, sense que es puguen interposar simultàniament els dos recursos esmentats.  
Tot això sense perjudici que persones interessades puguen exercitar qualsevol altra via que estimen oportuna.  
  
València, 7 de setembre de 2018  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ  
  
  
  
ANNEX I  
Universitat de València (Estudi-General)  
  
Autorització d'implantació  
  
Grau  
  
Títol Núm. places Facultat  
Grau en Ciències de les Dades 65 Escola Tècnica Superior d'Enginyeria  
  
  
  
  
  
  
  
  
ANNEX II  
Universitat Politècnica de València  
  
Autorització d'implantació  
  
Grau  
  
Títol Núm. places Centre  
Grau en Ciències de Dades 75 Escola Tècnica Superior d'Enginyeria Informàtica  
Grau en Disseny i Desenvolupament de Videojocs i Experiències Interactives - centre adscrit Florida Universitària 50 Centre Florida Universitària  
  
  
  
Màster  
  
Títol Núm. places Centre  
Màster Universitari en Gestió Administrativa 30 Facultat d'Administració i Direcció d'Empreses  
  
  
  
ANNEX III  
Universitat d'Alacant  
  
Autorització d'implantació  
  
Grau  
  
Títol Núm. places Centre  
Grau en Màrqueting 75 Facultat de Ciències Econòmiques i Empresarials  
Grau en Gastronomia i Arts Culinàries 75 Facultat de Ciències  
Grau en Relacions Internacionals 70 Facultat de Dret  
  
  
  
Màster  
  
Títol Núm. places Centre  
Màster Universitari en Història del Món Mediterrani i les seues Regions. De la Prehistòria a l'Edat Mitjana 45 Facultat de Filosofia i Lletres  
Màster Universitari en Ciberseguretat 20 Escola Politècnica Superior  
Màster Universitari en Direcció i Planificació de Turisme 30 Facultat de Ciències Econòmiques i Empresarials  
Màster Universitari en Innovació Social I Dinàmiques de Canvi 20 Facultat de Ciències Econòmiques i Empresarials  
  
  
  
  
Doctorat  
  
Títol Núm. places Centre  
Doctorat en Conjunt Marie Sklodowka-Curie en Dret de la Propietat Intel·lectual i Innovació. EIPINIS per la Universitat d'Alacant, Queen Mary University of London (Regne Unit), Universiteit Maastricht (Països Baixos), Universitat Ausburg (Alemanya) i Université de Strasbourg (França) Escola de Doctorat de la Universitat d'Alacant  
  
  
  
ANNEX IV  
Universitat Jaume I de Castelló  
  
Autorització d'implantació  
  
Doctorat  
  
Títol Núm. places Centre  
Doctorat en Ciències Biomèdiques i Salut 40 Escola Doctorat de la Universitat Jaume I de Castelló  
Doctorat Europeu Conjunt Marie Sklodowska-Curie en Geoinformàtica/European Joint Doctorate Marie Sklodowska-Curie in Geoinformatics per la Universitat Jaume I de Castelló, Universidade Nova de Lisboa (Portugal) i Westfälische Wilhelms-Universität Münster (Alemanya) Escola Doctorat de la Universitat Jaume I de Castelló  
  
  
  
ANNEX V  
Universitat Miguel Hernández d'Elx  
  
Autorització d'implantació  
  
Grau  
  
Títol Núm. places Centre  
Grau en Seguretat Pública i Privada 100 Facultat de Ciències Socials i Jurídiques  
  
  
  
Máster  
  
Títol Núm. places Centre  
Màster Universitari en Tecnologia i Qualitat Agroalimentària 20 Escola Politècnica Superior d'Orihuela  
Màster Universitari en Auditoria de Comptes 30 Facultat de Ciències Socials i Jurídiques